****

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA LOVREĆ**

**NAČELNIK OPĆINE**

KLASA: 340-01/22-01/24

URBROJ:2181-30-02-22-1

**Predmet:** Obavijest o pokretanju javne rasprave nacrta Plana razvoja širokopojasne infrastrukture na područjima Grada Vrgorac te Općina Cista Provo, Lovreć, Šestanovac i Zagvozd

Općina Lovreć kao Nositelj projekta (NP) pokrenuo je projekt Razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja u koji su uključeni područjima Grada Vrgorac te Općina Cista Provo, Lovreć, Šestanovac i Zagvozd. Pripremljena je studija izvodljivosti i nacrt Plana razvoja širokopojasne infrastrukture (PRŠI). Nad nacrtom projekta provedena je preliminarna provjera sukladnosti PRŠI-a s pravilima Okvirnog nacionalnog programa, sve sukladno Okvirnom nacionalnom programu (ONP).

PRŠI predstavlja plan razvoja pristupne širokopojasne infrastrukture sljedeće generacije (engl. Next Generation Access – NGA ) u područjima u kojima ne postoji dostatni komercijalni interes za ulaganja od strane operatora i pružatelja usluga na tržištu čime je opravdano izgradnju širokopojasne infrastrukture sufinancirati javnim sredstvima, odnosno sredstvima državnih potpora. Glavni cilj projekta je izgradnja NGA širokopojasne mreže temeljene na tehnologiji kojom će se osigurati pokrivanje brzim i ultrabrzim širokopojasnim pristupom čime će se osigurati infrastrukturni preduvjeti za održiv, dugoročni društveni i gospodarski razvitak na projektnom području. Ovaj projekt obuhvaća lokalne samouprave i to Grada Vrgorac te Općina Cista Provo, Lovreć, Šestanovac i Zagvozd.

Sukladno strukturnim pravilima ONP-a, Nositelj projekta pokreće javnu raspravu projekta.

Prethodno izvješće sa prethodnih javnih rasprava stavlja se van snage i po njemu se neće postupati. Javna rasprava traje od 8. studenog 2022. do 8. prosinca 2022. godine. Projektni dokumenti za javnu raspravu dostupni su na mrežnim stranicama Općine Lovreć (<http://www.lovrec.hr>). Sve tražene informacije, očitovanja i podatke od operatera i ostalih zainteresiranih strana u projektu NP će zaprimiti najkasnije do 8. prosinca 2022. godine do 16:00 h na e- mail adresu Općine Lovreć opcina@lovrec.hr.

Dokumenti za javnu raspravu uključuju:

* nacrt PRŠI (ver\_13);
* prijavni obrazac (ver\_13);
* upitnik za operatore (prilog P.2.4\_ver\_13), kao tablični obrazac za dostavu podataka od strane operatora elektroničke komunikacijske mreže o stanju njihove postojeće NGA širokopojasne infrastrukture i/ili njihovim planovima za ulaganja u NGA širokopojasnu infrastrukturu na području obuhvata ovog projekta tijekom 2023., 2024. i prvog tromjesečja 2025. kao podloga za precizno određivanje NGA boja (mapiranje) u projektnom području

Radi postizanja potpune transparentnosti i uključenja svih relevantnih dionika u pripremu projekta, pozivamo sve relevantne dionike i druge zainteresirane strane da dostave svoje komentare na Projekt, kao i tražene podatke/ očitovanja sukladno prilozima i navedenom o nastavku.

Posebno, sukladno strukturnim pravilima ONP-a, pozivamo sve operatore na tržištu elektroničkih komunikacija da se očituju o sljedećim okolnostima bitnim za preciznu specifikaciju projekta:

* sukladno poglavlju 2.5.1 ONP-a *( verifikacija boja područja i ciljani obuhvat provedbe projekta)*, pozivamo operatore da dostave detaljne podatke o Grada Vrgorac te Općina Cista Provo, Lovreć, Šestanovac i Zagvozd na kojima su trenutno u mogućnosti pružati širokopojasni pristup s brzinama od najmanje 30 Mbits ( adrese i prateći podaci kojima operatori dokazuju mogućnost pružanja širokopojasnog pristupa s predmetnim brzinama dostavljaju se isključivo unutar Upitnika za operatore, kojeg operatori trebaju popuniti slijedeći predložak i upute navedene u njemu).
* sukladno poglavlju 2.5.1 ONP-a *( verifikacija boja područja i ciljani obuhvat provedbe projekta)*, pozivamo operatore da, ako u idućem trogodišnjem razdoblju (tijekom 2017., 2018., 2019.) planiranju na područjima Grada Vrgorac te Općina Cista Provo, Lovreć, Šestanovac i Zagvozd poduzeti komercijalna ulaganja ( bez državnih potpora ) u pristupne mreže sljedeće generacije ( NGA mreže ), dostave detaljne podatke o područjima Grada Vrgorac te Općina Cista Provo, Lovreć, Šestanovac i Zagvozd na kojima će moći pružati širokopojasno pristup s brzinama od najmanje 30 Mbits ( adrese i prateći podaci kojima operatori dokazuju mogućnost pružanja širokopojasnog pristupa s predmetnim brzinama dostavljaju se isključivo unutar Upitnika za operatore, kojeg operatori trebaju popuniti slijedeći predložak i upute navedene njemu). Osim podataka u Upitniku za operatore, sukladno strukturnim pravilima ONP-a, operatori za planirana ulaganja u NGA mreže u području obuhvata projekta trebaju dostaviti sljedeće podatke:
* planirani zemljopisni obuhvat predmetnih NGA mreža;
* planirano infrastrukturno i tehnološko rješenje predmetnih NGA mreža;
* planirane iznose njihovih komercijalnih ulaganja u predmetne NGA mreže, uključivo i izvore financiranja;
* planiranu dinamiku izgradnje predmetnih NGA mreža na razini svih faza predmetnog ulaganja;
* planiranu strukturu i cijene planiranih maloprodajnih ( paketa) usluga koje će nuditi krajnjim korisnicima usluga posredstvom predmetnih NGA mreža;
* planirane veleprodajne usluge i pripadajuće uvjete pristupa predmetnim NGA mrežama za ostale operatore ( operatore korisnika )

**NAPOMENA:**

U slučaju nemogućnosti procjene da li najavljena ulaganja operatora opravdavaju promjene boje određenog područja, Nositelj projekta će se konzultirati s NOP-om. Također sukladno ONP-u i Smjernicama za primjenu pravila državnih potpora koje se odnose na brzi razvoj širokopojasnih mreža ( SDPŠM ). Nositelj projekta može zatražiti od operatora koji je najavio NGA ulaganja i detaljnije podatke o ulaganjima ( npr. detaljni poslovni plan za projektno područje, potvrde kreditnih institucija o raspoloživim financijskim sredstvima i sl. ), kao i potpisivanje Ugovora o izgradnji

* sukladno poglavlju 2.5.1 ONP-a *( verifikacija boja područja i ciljani obuhvat provedbe projekta )*, pozivamo operatore da daju svoje mišljenje na predložene lokacije demarkacijskih točaka NGA širokopojasne mreže koju se planira implementirati ovim Projektom prema agregacijskoj mreži. Također pozivamo operatore koji upravljaju postojećim pristupnim čvorovima spojenim na postojeću agregacijsku mrežu, da dostave informacije o postojećim agregacijskim kapacitetima, kako bi se kroz postupak javne rasprave utvrdilo jesu li isti dostatni da u svakom trenutku omogućuju kvalitetu koja je definirana u nacrtu PRŠI.
* sukladno poglavlju 2.5.2. ONP-a *( struktura i razina maloprodajnih paketa ),* pozivamo operatore da daju svoje mišljenje na zahtijevanu minimalnu razinu pružanih maloprodajnih usluga na NGA širokopojasnoj mreži koju se planira implementirati ovim projektom.
* sukladno poglavlju 2.5.3 ONP-a *( veleprodajni uvjeti pristupa ),* pozivamo operatore da daju svoje mišljenje na veleprodajne usluge koje će se podržavati na NGA širokopojasnoj mreži koju se planira implementirati ovim projektom i pripadna načela određivanja veleprodajnih naknada.
* sukladno poglavlju 2.5.5. ONP-a ( korištenje postojeće infrastrukture) pozivamo operatore da dostave podatke o njihovoj postojećoj elektroničkoj komunikacijskoj infrastrukturi na području obuhvata ovog projekta, što se posebno odnosi na podatke o:
* trasama i slobodnim kapacitetima kabelske kanalizacije, zajedno s uvjetima i iznosima naknada za pristup slobodnim kapacitetima predmetne kabelske kanalizacije,
* trasama, odnosno položajima stupova nadzemnih elektroničkih komunikacijskih vodova, zajedno s uvjetima i iznosima naknada za pristup slobodnim kapacitetima predmetnih stupova;
* postojećim mrežnim čvorovima i pripadnom slobodnom prostoru za smještaj opreme, zajedno s uvjetima i iznosima naknada za pristup slobodnim kapacitetima ( neosvjetljenim nitima ) predmetnih svjetlovodnih kabela.

Sukladno odredbi članka 78. stavak f) *„Smjernica za primjenu pravila o državnim potporama u odnosnu na brzi razvoj širokopojasnih mreža“* (2013/C 25/01) upozoravamo operatere koji posjeduju ili kontroliraju raspoloživu infrastrukturu na području obuhvata projekta te žele sudjelovati na javnoj nabavi koja će se provoditi za potrebe projekta kako su, s ciljem učinkovitog trošenja javnih sredstava, dužni obavijestit NP i NOP u toj infrastrukturi tijekom javne rasprave. Nadalje, operateri su dužni sa drugim ponuditeljima koji se žele uključiti u javnu nabavu, dostaviti sve relevantne podatke o svojoj infrastrukturi (trase, kapacitete, a posebice raspoloživost slobodnog prostora postojeće infrastrukture) za prostorni obuhvat PRŠI-a dovoljno rano kako bi oni informacije o toj raspoloživoj infrastrukturi mogli uzeti u obzir prilikom izrade svojih ponuda.

Gore navedene podatke molimo u elektroničkom formatu ( pdf, jpg ili shp ) zajedno sa tehničkim uvjetima pristupa, te naknadama za korištenje.

Pored navedenog poziva operatorima elektroničke komunikacijske mreže, pozivamo i sve druge mrežne operatore prema definiciji Zakona o mjerama za smanjenje troškova postavljanja elektroničkih komunikacijskih mreža velikih brzina ( NN 121/2016 ), odnosno druge pravne osobe koje daju na korištenje fizičku infrastrukturu koja je namijenjena pružanju usluga proizvodnje, prijenosa ili distribucije plina, elektroničke energije, uključujući javnu rasvjetu, i toplinske energije, te usluga proizvodnje, prijenosa ili distribucije vode, uključujući ispuštanje ili pročišćavanje otpadnih voda i kanalizacije i sustave odvodnje, kao i upravitelje fizičke infrastrukture koja je namijenjena odvijanju željezničkog, cestovnog, riječnog, pomorskog i zračnog prometa, a s ciljem zajedničkog odnosno učinkovitijeg korištenja postojeće fizičke infrastrukture mrežnih operatora, smanjenja nepotrebnog umnožavanja građevinskih radova, povezanih troškova i utjecaja na okoliš pri izgradnji NGA mreže sukladno ovom projektu, da dostave podatke o njihovoj postojećoj i planiranoj fizičkoj infrastrukturi na području ovog projekta, što se posebice odnosi na podatke o:

* trasama i slobodnim kapacitetima njihove postojeće fizičke infrastrukture u koju bi se mogli položiti elektronički komunikacijski vodovi, zajedno s uvjetima i iznosima naknada za korištenje predmetnog prostora;
* slobodnom prostoru u postojećim infrastrukturnim objektima pogodnim za eventualni smještaj elektroničke komunikacijske opreme, zajedno s uvjetima i iznosima naknada za korištenje predmetnog prostora;
* njihovim planiranim projektima izgradnje fizičke infrastrukture do prvog kvartala 2024., a koji posebice obuhvaćaju građevinske radove ( iskope za postavljanje fizičke infrastrukture i sl.), uz dostavu sljedećih podataka:
* okvirnih vremenskih planova izgradnje, posebice iz aspekta razdoblja projektiranja i građevinskih radova na iskopima trasa za postavljanje pripadne fizičke infrastrukture;
* prikaza trsa planirane nove fizičke infrastrukture i njenih kapaciteta, posebice iz aspekta raspoloživog slobodnog prostora u koji bi se mogli položiti elektronički komunikacijski vodovi, zajedno s uvjetima i iznosima naknada za korištenje predmetnog prostora;
* novim infrastrukturnim objektima pogodnim za eventualni smještaj elektroničke komunikacijske opreme, zajedno s uvjetima i iznosima naknada za korištenje predmetnog prostora.

Gore navedene podatke molimo dostaviti u elektroničkom formatu ( pdf, jpg ili shp ) zajedno sa tehničkim uvjetima pristupa, te naknadama za korištenje.

Sve podatke koje operatori sudionici javne rasprave dostave tijekom ponovljene javne rasprave projekta, uključujući i podatke koje operatori označe povjerljivima, Općina Lovreć će koristiti isključivo za potrebe izrade konačne verzije PRŠI, a sukladno strukturnim pravilima ONP-a. Pritom će se korišteni podaci koje su operatori označili povjerljivima, ukloniti iz konačne verzije PRŠI.

U Lovreću, 3.11.2022. g.

**NAČELNIK**

 Petar Petričević, mag.oec.